બાદમાં મંત્રી મેડમએ ચેમ્બરના કારભારીઓ ટીજીબી હોટેલ ખાતે બોલાવી ક્લાસ લીધો હતો અને આ ઘટનાને વખોડી કાઢવા સૂચના પણ આપવામાં આવી હતી, ચેમ્બરના દોઢડાહ્યા કારભારીઓ પણ મંત્રી મેડમને ખુશ કરવા માટે કામ ઉપર લાગી ગયા હતા અને ફોગવાને કોંગ્રેસ પ્રેરિત ગણાવી સરકારની ખુશામત કરવામાં પાછી પાની કરી ન હતી, જોકે આ મુદ્દે બાદમાં ભેખડે ભેરવાતા અને ચારે તરફથી ફિટકાર મળતા આજે વહેલી સવારે પ્રમુખ અને એક ઉદ્યોગકાર દિલ્હી પહોંચી ગયા હતા અને બપોરની ફ્લાઈટમાં અન્ય બે કારભારીઓ પણ દિલ્હી બોલાવી લેવામાં આવ્યા હતા.